open-index/open-wikipedia-markdown huggingface dataset:
Apple Inc.

125px|right|thumb

**Apple, Inc.** (sadurungé duwé jeneng **Apple Computer, Inc.**) ya iku siji parusahan kang papané ana ing tlatah Silicon Valley, Cupertino, California. Parusahan iki ana ing babagan tèknologi komputer. Apple mèlu mbantu miwiti révolusi komputer pribadi nalika taun 1970-an kanthi prodhuké Apple II lan ana ing taun 1980-an nganti tekan saiki saka prodhuk Macintosh. Apple misuwur saka perangkat kasar (*hardware*) gawéyané, kaya iMac, Macbook, perangkat pamuter lagu iPod, lan tilpun genggam iPhone. Sapérangan perangkat lunak gawéyané uga bisa saingan ana ing babagan kréatif kaya panyunting video Final Cut Pro, panyunting swara Logic Pro lan pamuter lagu iTunes kang duwé fungsi uga dadi toko lagu online.
thumb|MacIntosh pisanan kang dikenal karo MacIntosh 128K
Sadurungé mbantu ngedegaké Apple, Steve Wozniak iku salah siji *hacker* èlèktronik. Taun 1975, dhèwèké nyambut gawé ing Hewlett-Packard lan mèlu mbantu kancané Steve Jobs kanggo ndésain *video game* kanggo Atari. Nalika iku, Wozniak wis tuku *computer time* kang jenise *minicomputer* kang di-*host* déning Call Computer, siji perusahaan *timesharing*. Terminal komputer nalika iku mayoritas berbasis kertas; *thermal printer* kaya Texas Instruments Silent 700 ya iku terminal kang paling maju. Wozniak ngerti saka siji artikel ana ing majalah Popular Electronics edisi 1975 kang isiné kepiye cara kanggo gawé terminal komputer dhéwé. Migunakaké piranti-piranti kang bisa dituku ana ing toko-toko, Wozniak banjur ngrancang lan gawé komputer kang dijenengi *Computer Conversor*, siji *video teletype* kang bisa kanggo ngaksès minicomputer ing Call Computers. Disaine banjur dituku déning Call Computers lan ana sapérangan kang kadol.
Nalika taun 1975 Wozniak miwiti mèlu ana ing kumpulan ing klub kang jenengé Homebrew Computer Club. Microcomputer anyar kaya Altair 8800 lan IMSAI dadi inspirasiné kanggo masang siji mikroprosèsor ana ing vidéo *teletype*-ne kanggo ndadèkaké siji komputer kang jangkep.
## Uga delengen 
* iPod Touch
* iPad
* Mac
* iOS

## Cathetan suku
Windows Vista

**Windows Vista** ya iku sistem operasi mawa basis grafis saka Microsoft kang digunakaké ana ing komputer pribadi (PC), kang minangka omah utawané kanggo bisnis, uga kanggo komputer laptop, utawané *médhia center*. Sadurungé diumumaké kanthi jeneng Windows Vista nalika tanggal 22 Juli 2005, sistem operasi iki luwih ditepungi kanthi jeneng *codename* Longhorn (asalé saka jeneng Longhorn Saloon, sawijining bar kang misuwur ing Whistler, British Columbia, Kanada). Microsoft ngluncuraké Windows Vista nalika tanggal 8 November 2006 kanggo naraguna bisnis, lan 30 Januari 2007 kanggo naraguna ing omah. Paluncuran Windows Vista iki leté punjul limang taun sawisé paluncuran Windows XP ya iku nalika tanggal 25 Oktober 2001. Microsoft pisanan mbiwara "Longhorn" nalika sasi Juli 2001, ya iku sadurungé paluncuran Windows XP kang diluncuraké nalika sasi Oktober ana ing taun kang padha. Wiwitané Longhorn dikarepaké wiwit dipasaraké ing kisaran taun 2003 kang didadèkaké watu lumpatané Windows XP lan "Blackcomb" (saiki ditepungi minangka "Windows 7"). Kanthi alon-alon, "Longhorn" nyatané dibangun nganggo fitur-fitur kang akèh lan tèknologi anyar saka "Blackcomb", kang ndadèkaké tanggal paluncurané diundur. Microsoft banjur mbiwara nalika tanggal 27 Agustus 2004 yèn perusahaan iku nglakokaké owah-owahan kang *signifikan*. Pembangunan "Longhorn" diambali manèh lan didhasaraké marang basis program Windows Server 2003. Fitur kang sadurungé diumumaké, kaya WinFS, dibatalaké.

## Cathetan sikil
Supermassive Black Hole

thumb|200px|right|*Supermassive Black Hole*
"**Supermassive Black Hole**" ya iku lagu saka band rock alternatif saka Inggris, Muse ana ing album kaping papat saka muse Black Holes & Revelations. Nalika dirilis dadi single ana ing sasi Juni 2006 karo B-side Crying Shame, lagu iki bisa mapan ing posisi 4 ing UK Singles Chart. Nalika taun 2006 lagu iki uga digunakaké ana ing sapérangan episode ing serial TV Supernatural. Lagu iki dicover déning band progressive metal saka Inggris, Threshold nalika taun 2007 ana ing albume Dead Reckoning, kang didadèkaké bonus lagu.
Matthew (vokalis, gitaris lan kang ngréka lagu Muse) ngomong yèn lagu iku paling berbeda karo lagu-lagu kang sadurungé. Prabawa lagu iku saka The Beatles, Millionaire, dEUS, Evil Superstars lan Soulwax. Dhèwèké uga nambahake bit saka Prince lan Kanye West.
## Rilis 
Supermassive Black Hole dirilis dadi *lead single* saka album Black Hole & Revelations ing nagara Inggris nalika tanggal 19 Juni 2006 ana ing wujud vinyl, CD, DVD lan uga download. Lagu iki mapan ana ing posisi nomer 4 ing UK singles Chart, kang ndadèkaké single iki populer ana ing Inggris. Ana ing nagara Amérikah Sarékat single iki mapan ana ing posisi nomer 6 ing Billboard Alternative Songs, kang ndadèkaké single iki dadi paling dhuwur nomer lima ing AS sawisé "Starlight", "Uprising", "Resistance" lan "Undisclosed Desires".

## Cathetan suku
Amalya Sutamarza

**Amalya Sutamarza** (lair ning Indramayu, Jawa Kulon, 21 Juli 1983; umur  taun). Dhèwèké iku modhèl lan paraga wanita saka Indonésia. Bintang modhèl iki ngembangaké bakat aktingé dadi bintang akting filem layar amba.

## Karir 
Kariré dadi paraga ing filem diwiwiti nalika anak kaping lima saka nem sadulur pasangan
Zainal Abidin lan Sri Sutarsih iki tau olèh peran-peran kanggo maragakaké peran cilik ing
sinétron kang judhulé *Setetes Embun* lan *Cinta Terhalang Tembok*.
Sawisé iku, dhèwèké olèh tawaran kanggo main ing filem liyané.

Ing filem kang judhulé *Cewek Matrepolis* garapan sutradara Effi Zen. D, Amalya Sutamarza maraggakaké kenya ayu kang jenengé Cecille. Ing filem mau, dhèwèké dadi paraga bebarengan karo Indah Pelapory, Emmie Lemu lan Nita Ferlina. Ing filem prodhuksi Indika Entertainment iku dhèwèké lan kanca-kancané dadi nom-noman kutha krajan
karo kauripan kang mentingaké dhuwit, sèks, katresnan lan pista-pista. Film iku dirilis tanggal 8 Juni taun 2006.

Amalya Sutamarza seneng karo tim bal-balan saka Inggris amarga ana David Beckham sing dadi kaptené.  Kamangka dhèwèké tau olèh pangalaman kang agawé dhèwèké rada trauma karo bal-balan.

## Filmografi 
Film kang tau dibintangi Amalya Sutamarza:
* *Cewek Matrepolis* (2006)

## Sinétron 
Sinétron kang tau dibintangi Amalya Sutamarza:
* *Setetes Embun*
* *Cinta Terhalang Tembok*

## Cathetan sikil
Antonio Valencia

**Luis Antonio Valencia Mosquera** minangka salah sawijining pemain Manchester United kang asalé saka nagara Ekuador. Wong lanang kelairan Lago Agrio tanggal 4 Agustus 1985 iki wis duwé keprigelan kang cukup njanjekake kawit isih cilik.

## Karier 
### Wiwitane karier 
Valencia miwiti kariere kang sepisanan ing klub lokal Ekuador ya iku El Nacional, sawisé rong taun ing kono lan dhèwèké ngalih ing klub Spanyol Villarreal ing taun 2005. Nanging, candhaké dhèwèké disilihake ing Recreativo de Huelva lan ngrewangi tim mau promosi ing Divisi Utama.

### Wigan Athletic 
Ing wiwitan mangsa candhaké, dhèwèké nggabung karo salah siji klub Liga Utama Inggris ya iku Wigan Athletic kanthi nandatangani kontrak kang suwéné telung taun. Valencia miwiti debut wiwitan karo Wigan ing tanggal 19 Agustus 2006.

## Cathetan suku
Alvin Adam

**Alvin Adam** () dhèwèké kondhang dadi pembawa acara, pamaca pawarta, lan aktor. Alvin tau mbintangi sinétron dawa kang judhulé *Tersanjung* bebarengan karo Lulu Tobing.
Pawlosophy kang dadi brand prodhuk kanggo ngurusi kéwan kang asalé saka Amérika, nalika taun 2006 Pawlosophy lumebu ing Indonésia. Ing dina Minggu tanggal 26 September taun 2010, ing Kemang Village, Kemang, Jakarta Kidul,
Pawlosophy uga nganakaké Pawlosophy Idol. Ing acara mau ana puluwan asu saka jinis kang béda mamèraké kamampuané. Mèlu-mèlu acara ajang golèk bakat kang kondhang pirang taun sadurungé, mula dianakaké konsèp acara Pawlosophy Idol
kang nggolèki asu ingon kang pinter, lan dadi karemenan kanggo para pangunjung lan juri.

## Filmografi 
Film-filem kang tau dibintangi Alvin Adam :
* *Ca Bau Kan* (2002)
* *Berbagi Suami* (2006)
* *Liburan Seru!* (2008)

## Sinétron 
Sinetron-sinétron kang tau dibintangi Alvin Adam :
* *Bias-bias Kasih*
* *Tersanjung 2*
* *Tersanjung 3*
* *Tersanjung 4*
* *Tersanjung 5*
* *Janji Hati*

## Cathetan sikil
Alex Abbad

**Alex Abdullah Abbad** () ya iku aktor, VJ MTV Indonésia, lan presenter televisi Indonésia.
Dhèwèké sok dadi paraga ing filem-filem Indonésia.
Dhèwèké remen karo grup musik [Sly and The Family Stone.

## Filmografi 
Film-filem kang tau dibintangi Alex Abbad:
* *[Andai Ia Tahu* (2002)
* *Joni Be Brave* (2003)
* *Jatuh Cinta Lagi* (2006)
* *XL, Antara Aku, Kau dan Mak Erot* (2008)
* *Pencarian Terakhir* (2008)
* *Cinta Setaman* (2008)
* *Merantau* (2009)
* *Bahwa Cinta Itu Ada* (2010)
* *Roman Picisan* (2010)
* *Aku atau Dia* (2010)
* *Rokkap* (2010)
* *Virgin 3* (2011)
* *Cowok Bikin Pusing* (2011)

## Sinetron 
Sinetron kang tau dibintangi Alex Abbad:
* *Indahnya KaruniaMu*

## Cathetan suku
Klan Taira

[thumb|Lambang kulawarga (*[kamon*) klan Taira kang karan Ageha-chō (*Papilionidae*)]]
 ya iku salah siji jeneng kulawarga saka Jepang. Ana ing konteks sajarah Jepang,  utawa  ya iku sebutan kanggo anggota kulawarga kaisar ing jaman Heian kang ora duwé hak saka tahtane. Saliyané iku, jeneng kulawarga Taira sok diwènèhake kanggo putu kaisar lan keturunan sabanjuré, kang ndadèkaké ana ing jaman Heian status jeneng kulawarga Taira dianggep lewih cendhek saka kulawarga Minamoto.
Klan Taira duwé 4 percabangan utama:
* Taira Kammu (Kammu Heishi) saka garis keturunan Kaisar Kammu.
* Taira Nimmyō (Nimmyō Heishi) saka garis keturunan Kaisar Nimmyō.
* Taira Montoku (Montoku Heishi) saka garis keturunan Kaisar Montoku.
* Taira Kōkō (Kōkō Heishi) saka garis keturunan Kaisar Kōkō.

## Cathetan suku
Aline Adita

**Caroline Ingrid Adita** utawa kang luwih kondhang kanthi jeneng **Aline Adita** utawa **Aline Tumbuan** () iku modhèl, pranata cara, penyiar radhio, saka Indonésia. Dhèwèké kondhang nalika dadi pranata cara ing *Hot Spot* lan *Sexy Food Lover*. Dhèwèké iku uga dadi penyiar *Radio Cosmopolitan*, lan ngurusi rubrik pitakonan winangsulan *Ask Aline* ing kalawarti wong lanang FHM.
Priya mau duwé jeneng, dhèwèké njalin gayutan karo Juna nganti taunan suwené. Chef Juna dhéwé, nuli tambah kondhang ing masarakat amarga panampilané nalika dadi juri ing ajang Master Chef Indonésia. Sanajan awalé sakloron ora ngakoni gayutané, nanging para wartawan ngertèni manawa sakloron wis asring lumaku bareng.

## Karir 
Wangun awaké Aline kang sampurna kanggo mamèraké klambi-klambi riptaané para perancang kondhang,
agawé dhèwèké asring katon ing acara fashion show ing nagara-nagara liya, kaya ta ing Italia, Yunani, nganti ing Amérikah Sarékat. Aline malah dipilih déning pamaca kalawarti lanang 'For Him Magazine' dadi wanita paling *sensual* ing pamilihan kang tajuké *100 Sexiest Women in the World 2005*.
 
Bebungah kang bisa dibanggakaké déning dhèwèké lan bisa agawé kariré ing donya modhèl
awit taun 1995 nalika dhèwèké nggabung karo sekolah modhe duwèkané Oky Asokawati.

Dhèwèké iku wanita kang duwé rasa sosial kang gedhé, ing sasi April 2010, Aline aktif ngampanyekaké obahan anti Aids menyang sekolah-sekolah lan kampus-kampus.
Aline uga asring katon ing konsèr amal kanthi tajuk *In The Name of Love* kang ancasé kanggo ngumpulaké bandha kanggo wong kang duwé lelara AIDS kang ora mampu anggoné olèh pangobatan.

## Filmografi 
* *Aku atau Dia* (2010)
* *Cinta Cenat Cenut* (2011)

## Cathetan sikil
Surat Asy Syams

**Surat Asy-Syams** () iku surat angka 91 sajeroning al-Qur'an, dumadi saka 15 ayat, éwoning surat Makkiyah, diudhunaké sawisé surat Al Qadr. Dijenengaké Asy Syams (srengéngé) jupuk saka tembung Asy Syams kang ana ing ayat kapisan surat iki.

## Pokok-pokok isiné 
Kaum Tsamud wis diajuraké déning Allah amarga kadurhakané. Allah maringi *bayangan* yèn bab iki gampang tumrap Allah, kaya déné gampangé nyiptakaké alam, awan lan wengi, lan nyiptakaké jiwa kang mau sajeroning sumpah-É; Allah maringi weruh marang manungsa dalan ketakwaan lan dalan kekafiran; manungsa duwé kabébasan milih antara kaloro dalan iku.

Surat Asy Syams isi dhorongan marang manungsa kanggo ngresiki jiwané supaya olèh kanugrahan ing donya lan ing akhirat lan nyatakaké yèn Allah bakal maringi azab marang wong-wong kang ngregedi jiwané kaya déné kaum Tsamud.

## Pranala njaba
Surat Al Bayyinah

**Surat Al Bayyinah** (basa Arab:**البينة**, "Pambuktèn") iku surat angka 98 sajeroning al-Qur'an. Surat iki dumadi saka 8 ayat, éwoning surat-surat Madaniyah, diudhunaké sawisé surat At Talaq. Dijenengaké Al Bayyinah (Pambuktèn) dijupuk saka tembung Al Bayyinah sing ana ing ayat pisanan surat iki.

## Pokok-pokok isi 
Pratélan saka ahli Kitab lan wong-wong musyrik yèn wong-wong iku bakal tetep sajeroning agamané nganti rawuh nabi sing wis dijanjèkaké déning Allah. Sawisé Muhammad rawuh, wong-wong iku kapecah belah, ana sing iman (percaya) lan ana sing ora, kamangka Nabi sing rawuh iku sipat-sipaté sarujuk karo sipat-sipat sing kaloka ing kitab-kitabé lan ngasta ajaran sing bener yaiku ikhlas sajeroning ngibadah, ngadegaké sembahyang, mbayar jakat.

## Teks 
بِسْمِ ٱللَّهِ ٱلرَّحْمَـٰنِ ٱلرَّحِيمِ
لَمْ يَكُنِ الَّذِينَ كَفَرُوا مِنْ أَهْلِ الْكِتَابِ وَالْمُشْرِكِينَ مُنفَكِّينَ حَتَّىٰ تَأْتِيَهُمُ الْبَيِّنَةُ ﴿١﴾ رَسُولٌ مِّنَ اللَّهِ يَتْلُو صُحُفًا مُّطَهَّرَةً ﴿٢﴾ فِيهَا كُتُبٌ قَيِّمَةٌ ﴿٣﴾ وَمَا تَفَرَّقَ الَّذِينَ أُوتُوا الْكِتَابَ إِلَّا مِن بَعْدِ مَا جَاءَتْهُمُ الْبَيِّنَةُ ﴿٤﴾ وَمَا أُمِرُوا إِلَّا لِيَعْبُدُوا اللَّهَ مُخْلِصِينَ لَهُ الدِّينَ حُنَفَاءَ وَيُقِيمُوا الصَّلَاةَ وَيُؤْتُوا الزَّكَاةَ ۚ وَذَٰلِكَ دِينُ الْقَيِّمَةِ ﴿٥﴾ إِنَّ الَّذِينَ كَفَرُوا مِنْ أَهْلِ الْكِتَابِ وَالْمُشْرِكِينَ فِي نَارِ جَهَنَّمَ خَالِدِينَ فِيهَا ۚ أُولَٰئِكَ هُمْ شَرُّ الْبَرِيَّةِ ﴿٦﴾ إِنَّ الَّذِينَ آمَنُوا وَعَمِلُوا الصَّالِحَاتِ أُولَٰئِكَ هُمْ خَيْرُ الْبَرِيَّةِ ﴿٧﴾جَزَاؤُهُمْ عِندَ رَبِّهِمْ جَنَّاتُ عَدْنٍ تَجْرِي مِن تَحْتِهَا الْأَنْهَارُ خَالِدِينَ فِيهَا أَبَدًا ۖ رَّضِيَ اللَّهُ عَنْهُمْ وَرَضُوا عَنْهُ ۚ ذَٰلِكَ لِمَنْ خَشِيَ رَبَّهُ ﴿٨

## Jarwanipun 
# Sarupane wong kafir kang padha duwé wewatun Kitab, lan wong kang padha nyembah brahala ora gelem mareni kafir ngati katekan tandha yekti.
# (Muhammad) iku utusaning Allah ngundhangake Quran kang suci.
# Ing jerone mratelakake ukum kang bener.
# Lan para kang wis kaparingan kitab mau anggoné padha pasulayan (bab pangandel marang Muhammad) sawuse katekan tandha yekti.
# Lan dhèwèké iku ora diparentahi apa - apa kajaba laladi ing Allah jejeg anggoné nglakoni agamané, lan nglakoni sholat, bayar jakat, hiyaiku agama kang bener.
# Sarupane wong kafir kang nduwé wewaton kitab lan wong kang nyembah brahala, ing tembe disiksa ing neraka Jahanam langgeng salawasé awit dhèwèké titahe Allah kang hala dhéwé.
# Déné sarupane wong kang angestu lan nindakaké panggawe becik yaiku becik-beciking manungsa.
# Ana ngarsaning Pangeran bakal padha diganjar suwarga 'Adn kang ana bengawane mili ana sangisore kekayon ing kono langgeng salawasé Allah rena marang dhèwèké lan dhèwèké rena marang Panjenengane. Mangkono uku tumrap sapa ing wedi marang Pangerane.

## Pranala njaba
Alena

**Caroline Gunawan** kondhang ing masarakat kanthi jeneng **Alena** () ya iku penyanyi saka Indonésia. Dhèwèké kondhang ing masarakat amarga dadi jawara kaping pisanan lan olèh *Gold Medal* nalika mèlu *Olimpiade Paduan Suara* nalika taun 2000 ing Linz, Ostenrik bebarengan karo Elfa`s Choir. Bebungah *MNC Lifestyle Award* taun 2011 dimenangaké déning Yessy Gusman, Alena mung tekan ing babak nominasi. anaging, sanajan mangkono, artis kang nalika iku teka bebarengan karo garwané iku ora nargètaké manawa bakal menang. Dhèwèké wis cukup seneng bisa tekan ing babak nominasi.

Alena iku artis kang duwé yayasan pendhidhikan kanggo bocah-bocah saka dalanan, dhèwèké wis ngrasa diurmati amarga apa kang ditampa déning dhèwèké. Saka kana, dhèwèké katon sosialis. Alena duwé sekolah kanggo para bocah-bocah ora mampu, sekolah mau jenengé *Alena Sahabat Anak* (ASA). Sekolah kang dadi papan bimbingan sinau iku manggon ing tlatah Senèn, kepeneran cedhak karo bocah-bocah dalan. Ora mung bocah-bocah dalanan mau kang seneng mèlun sinau. Sekolah kang dikelola déning Alena pancèn mbébasaké anak dhidhiké saka béya pendhidhikan. Ing sekolah mau, siswa didhidhik saka nol. Akèh-akèhé pasinaonan kang diwulangaké iku matématika lan basa Inggris.

## Prestasi lan bebungah 
## Cathetan sikil
ITunes

**iTunes** ya iku siji piranti alus saka Apple Computer kang bisa muter, ngorganisasi lan tuku lagu (saka iTunes Store). Piranti lunak iki ana ing versi kang bisa dijalanake migunakaké sistem operasi Mac OS X, Windows 2000, XP lan Vista. Versi iTunes kang sadurungé uga bisa dijalanaké ana ing Mac OS 9 nanging saiki Apple wis ora nyediakaké manèh. Piranti iki wis duwé reputasi amarga gampang olehe nganggo lan organisasi lagune kang apik. Sadurungé metu iTunes, siji perusahaan piranti alus Casady & Greene wis bisa gawé siji piranti pamuter lagu kang dijenengi SoundJam MP. Apple banjur nuku piranti iku saka Casady & Greene lan sisan ngawa *programmer* cacahé saka perusahaan mau kanggo nyiptake iTunes. Versi iTunes kang pisanan bisa didelok meh padha karo SoundJam MP mung ditambah dengan kemampuan kanggo ngrekam lagu menyang CD lan sapérangan owah-owahan penampilane. Kanggo versi sabanjuré Apple wis miwiti nambahake fitur-fitur liyané.
## Fitur 
iTunes duwé fitur kang mungkinake panganggoné kanggo ngorganisasi, ngowahi informasi lan ngrekam lagu saka CD. Saliyané iku iTunes uga bisa ngirim lagu menyang perangkat pemutar lagu, iPod, lan uga tuku lagu saka iTunes Store migunakaké layanan internet.
Salah siji fitur iTunes kang apik ya iku kemampuane kanggo gawé **Smart Playlist** kang muwujudake siji *playlist* kang bisa ngubah isiné nalika panganggo nglakokaké manipulasi marang lagu kang ana ing koleksine.

## Cathetan suku
Katsuobushi

thumb|Kezuribushi (katsuobushi kang wis diserut)
thumb|Katsuobushi
 ya iku panganan awetan kang bahan bakune iwak cakalang (*katsuo*). Katsuobushi diserut dadi kaya serutan kayu kanggo dijupuk kaldune kang minangka bahan dhasar masakan Jepang, diwènèhake ing ndhuwur panganan kanggo panyedhep rasa, utawa digadho lan digawé lawuh bareng sega.

Katsuobushi kang wis diserut tipis wernane coklat enom nganti jambon rada bening padatan didol ing plastik. Katsuobushi minangka panyedhep panganan padatan disawurake ing ndhuwur *hiyayako* (tahu adhem), okonomiyaki lan takoyaki. Katsuobushi kang wis diserut diarani kezuribushi.

Ngawétake iwak cakalang dadi katsuobushi umum dilakoni ing sapérangan nagara kaya Jepang lan kepuloan Maladewa. Teknik ngawétake iwak dadi katsuobushi wis dikenal ing Jepang wiwit sadurungé jaman Edo. Katsuobushi uga diarani iwak kayu jalaran iwak cakalang kang wis diolah dadi atos kaya kayu, dadi sadurungé dianggo masak kudu diserut nganggo ani-ani.

Iwak dibelah dai rong pérangan kanggo mbuwang balunge, dadi mung kari daging iwak kang wujudé kaya kapal diarani . Daging iwak mau banjur *diproses* nganti dadi katsuobushi.

## Pranala njaba 
*  situs web perusahaan Makurazaki Katsuo  Cara pembuatan katsuobushi dan foto-foto produk ikan cakalang.
* (Inggris) Makurazaki Katsuobushi situs resmi
Citra Kirana

**Citra Kirana** (). Citra Kirana iku salah sijiné aktris kang asalé saka Indonésia. Nalika sepisanan main filem, Citra Kirana akting ing filem *FTV Janji Cinta*. Saliyané iku Citra Kirana uga main ing sinétron *Nikita*.

Citra Kirana miwiti karir kanthi dadi finalis ing pamilihan *GADIS Sampul* nalika taun 2007. Citra Kirana tau main dadi Atika ing sinétron *Safa dan Marwah*. Jeneng Citra Kirana iku misuwur sawisé main dadi tokoh Vina.

### Film 
* *Cinta Suci Zahrana*		
* *Asih*
* *Satu Suro* 

### FTV 
* *Janji Cinta*
* *Tarzan Masuk Kota*
* *Catatan Mas Boy*

### Sinetron 
* *Nikita* (2009)
* *Safa dan Marwah* (2009 - 2010)
* *Ketika Cinta Bertasbih Spesial Ramadhan* (2010)
* *Putri Yang Ditukar* (2010 - 2011)
* *Déwa* (2011)
* *Tukang Bubur Naik Haji The Series* (2012 - 2017)
* *Orang Orang Kampung Duku* (2017)
* *Tuhan Beri Kami Cinta* (2017) 
* *Cinta Yang Hilang*  (2019)

## Cathetan suku
Eka Sapta

**Eka Sapta** iku salah sijiné jeneng grup musik instrumental pop kang asalé saka Jakarta. Amarga penampilané kang apik lan musik kang unik lan warna-warna.

## Cathetan suku
Monica Oemardi

**Monica Maria Esther Oemardi** ().
Monica Oemardi tau akting ing sinétron Misteri Gunung Merapi.
Monica tau nikah karo Lannd nanging banjur pegatan.

## Cathetan suku
Richa Novisha

**Richa Novisha** () Nalika Richa Novisha mbobot Gary Iskak tau ora ngakoni yèn iku anaké.

## Cathetan sikil
Aburage

yaiku bahan pangan Jepang wujud lembaran tahu tipis kang digorèng nganggo lenga gorèng nganti warnané kuning kaya emas.

Aburage gampang nyerep kaldu, mula dikanggokake ing akèh masakan sup utawa kanggo ngungkus bahan panganan liyaène. Aburage uga misuwur kanthi jeneng *Usu-age* utawa *Inari-age.*

aburage akèh digawé ing pabrik tahu utawa tukang tahu. Tahu dirajang tipis-tipis amba banjur digoreng ping pindho. Pisan, nganggo lenga kang suhune 110℃-120℃ banjur dipindahake ing lenga kang suhune radha dhuwur yaiku 180℃-200℃.

## Panganan Jepang kang nganggo aburage 
Panganan Jepang kang nganggo aburage yaiku:
* Sup miso
* Inarizushi, kanggo ngunggus sega.
* Kitsune Udon
* Maneka warna Nimono
* Oden minangka pambungkus mochi
* Takikomigohan (sega kang diadang bareng daging lan janganan.
Anju (panganan)

thumb|Anju
***Anju*** () ya iku jajanan kang disuguhake ing Koréa kanggo dipangan bareng ombèn-ombèn kang ngandhut alkohol (mligine bareng soju). Dhèndhèng sapi, hoe, yukhoe, kacang, iwak nus garing lan gochujang, rajangan woh-wohan, salad, lan dubu kimchi (tahu kimchi) minangka sapérangan tuladha anju kang misuwur.

Sanajan ora ana paugeran kang jelas, anju kang disuguhake padatan miturut ombèn-ombèn kang diombe. Makgeolli lan dongdongju padatan diombe karo anju awujud pajeon utawa bindaetteok. Bir padatan diombe bareng sosis utawa pitik goreng.

Anju disediakake ing bar, omah makan, lan papan karaoke kang nyuguhake ombèn-ombèn alkohol. Ing sapérangan papan oombèn-ombèn ing Koréa, anju kudu dipesen nalika pesen ombèn-ombèn alkohol.

## Cathetan suku
Senbei

ya iku jajanan kang digawé saka glepung beras utawa glepung serealia liyané. Jajanan iki wujudé bisa bunder, pesagi, utawa pesagi dawa kang trepes, lan dimatengake kanthi cara dipanggang nganti wernane malih dadi kuning kaya emas. Senbei luwih kandhel saka krupuk, lan luwih gedhé saka okaki atau arare.

Lumrahé, senbei iku rasané asin amarga diwènèhi uyah, nanging ana uga kang rasané legi. Variasi rasa senbei ya iku senbei rasa miso, rasa kecap asin, lan rasa wijèn. Senbei rasa kecap asin kang diungkus déning nori utawa ing ndhuwure diwènèhi nori diarani nori senbei.

Senbei tradhisional dipanggang nganggo areng. Sawisé mateng, senbei diolesi nganggo campuran kecap asin lan mirin. Ing Kanto, bakul senbei manggang dagangane salembar-salembar ing papan panggonan. Déné bakul senbei ing Kansai ngadol senbei kang wis digawé ing papan liya.

## Jinis 
thumb|Senbei
Senbei kapérang miturut bahan nggawéne.
* Senbei legi saka glepung lan endhog pitik (*amami senbei*)
:Senbei minangka sesebutan kanggo manéka warna kuweh garing tradhisional ing Kansai lan rasané legi kaya biskuit. Tuladhané *kawara senbei* (senbei gendhèng) kang wujudé kaya gendhèng lan wernane coklat tuwa. Bahane ya iku glepung, gula pasir, lan endhog pitik. Roti saka Kyoto kang diarani yatsuhashi uga kalebu jinising iki sanajan digawé saka glepung beras.
* Senbei saka beras (*beika senbei*)
* Senbei urang saka glepung kenthang utawa glepung liyané (*ebi senbei*).
Sally Marcellina

**Sally Marcellina** (). Sally iku salah sijiné juru main filem lan sinétron Indonesia.

## Cathetan suku
Konsekrasi

thumb|250px|right|Konsekrasi roti lan anggur kang dilakokake déning biskop Gréja Episkopal Tennessee
**Konsekrasi** (basa Latin: *consecratio* saka tembung *con* + *sacre*, kudus utawa suci) ya iku tembung kang minangka nuduhaké siji kang dikudusake utawa dikhususake kanggo siji maksud. Tembung kudus ana ing Basa Indonesia asalé saka tembung saka Basa Arab lan siji akar tembung karo tembung קדוש, (*qadosy*) ana ing Basa Ibrani, kang tegesé dibédakaké utawa dipisahake kanggo siji maksud. Tembung kudus banjur minangka ngacu marang Yang Ilahi amarga dhèwèké ya iku *Yang Lain* utawa *Yang Berbeda*. Konsekrasi dhéwé duwé teges penyucian, pengudusan, penyerahan, pemisahan, pengkhususan, lan persembahan. Ana ing Gréja Katulik, tembung konsekrasi sok minangka nuduhaké penahbisan, utawa pengangkatan wong kanggo kalungguhan saumure urip, khususé ana ing kalungguhan biskop, kang migunakaké upacara keagamaan. Kajaba iku, tembung konsekrasi uga sok digunakaké ana ing Ekaristi utawa Perjamuan Kudus. Ana ing prakara iki, konsekrasi duwé teges menguduskan utawa mengkhususkan roti lan anggur kang arep digunakaké ana ing Perjamuan Kudus. Konsekrasi dilakokake kanthi pangucapan berkat saka roti lan anggur nalika ana ing Perjamuan Kudus. Istilah kang kas Katulik kanggo konsekrasi roti lan anggur ya iku nglakokaké transubstansiasi.

## Cathetan suku
Perang Salib

**Perang Salib**  inggih punika satunggalipun obahan umat Kristen ing Éropa ingkang merangi umat Muslim ing Palestina ingkang dipunambali saking abad kaping 11 ngantos abad kaping 13, kanthi tujuan ngrebut Wewengkon Suci saki kakuaosanipun tiyang Muslim lan damel gréja lan karajan Latin ing Wétan. Dipunparingi nama Perang Salib amargi saben tiyang Éropa ingkang ndhérék perang sami ngagem salib ing geger, lencana, lan panji-panji perang tiyang Éropa punika.

Tetembungan Perang Salib ugi dipun-ginakaken kanggé ékspedisi-ékspedisi alit ing abad kaping 16 ing wewengkon sanjawinipun Bawana Éropa, limrahipun dhateng kaum pagan lan kaun non-Kristiani kanggé alesan ingkang manéka warni; antawisipun agami, ékonomi, lan pulitik.

Sejatosipun Perang Salib sanès perang agami, nanging perang ngrebut satunggalipun kakuaosan laladan. Babagan punika dipunbuktikaken bilih tamtama Salib lan tamtama Muslim sami tuker-tukeran ngèlmu kawruh.

Perang Salib gadhah prabawa ingkang ageng tumrap babagan pulitik, ékonomi, lan sosial ingkang ngantos dumugi sapunika prabawa punika taksih saged dipunraosaken. Amargi konflik internal antawisipun karajan-karajan Kristen lan kakiyatan pulitik, wonten sawatawis ékspedisi Perang Salib (kados Perang Salib Kaping Sekawan) ingkang owah saking tujuan ingkang sepisanan.

## Cathetan suku 
## Pranala njawi 
* Artikel online saking http://www.tragedipalestina.com/palestina.html  lan http://swaramuslim.net/more.php?id=408_0_1_0_m
Salat grahana

**Salat grahana** utawa **Salat kusufain** miturut jenengé diayahi nalika ana kadadéan grahana rembulan utawa srengéngé. Salat kang dilakoni nalika ana grahana rembulan ingaran *Salat Khusuf* déné nalika grahana srengéngé ingaran *Salat Kusuf*. Ukum Salat Grahana yaiku *Sunat Muakkadah* utawa sunat kang ditekenaken kanggo wong lanang utawa wadon. Muhammad tau dhawuh kang tegesé
:*"Sajatiné srengéngé lan rembulan iku rong tandha saka tandha-tandha kekuwasaane Allah, lan lelorone dudu grahana (amarga) anané wong mati, utawa kauripane (klairane). Mangka manawa kowe kabèh weruh grahana, shalatana." *(Hadis diriwayatake Imam Bukhari).

## Wektu 
Salat grahana dilakokna kaya Salat id (Idul Fitri utawa Idul Adha). Wektu Salat Grahana yaiku awit kedadene grahana nganti ilange grahana (srengéngé lan rembulan katon manèh). Manawa grahana kedadene ing akhire awan (nalikané salat ing wektu iku dimakruhake banget), mangka salat diganti kanthi dzikir marang Allah, lan ndedonga marang Allah.

## Tata cara 
Tata carané Salat Grahana yaiku kaum muslimin kumpul ing masjid tanpa adan lan iqamah. Banjur salat rong rakangat, lan ing saben rakangat nglakoni ruku' ping loro, lan rong sujud kanthi ndawakake wacanane, ruku', lan sujud. Manawa grahana rampung ing tengah-tengahé salat, mangka sholate kena dirampungake kaya déné salat sunat biyasa.

Salat Grahana ora ana khutbahe, nanging imam éntuk paring nasihat marang jamaah, amarga prekara iku apik banget.

## Rujukan 
* Kumpulan Salat-Salat Sunat, Drs. Moh. Rifa'i, CV Toha Putra, Semarang, 1993

* Tuntunan salat sunnat, Dzikir.org
Prahara Irene

**Prahara Irene** inggih punika satunggalipun siklon tropis ageng ing Atlantik Lèr ingkang damel karisakan ingkang kathah ing Karibia. Prahara Irene ing wewengkon Amérika sisih lèr sampun merjaya pati 44 tiyang.

## Cathetan suku 
## Pranala njawi 
 [http://www.boston.com/news/nation/articles/2011/08/2
Wangsa Qing

thumb|right|300px|Péta prabawa Wangsa Qing
**Rajawangsa Cing** (Ind: Dinasti Qing) (Aksara Kan: 清朝, Pinyin: Qīng Chao) (1644 - 1911), ditepungi uga minangka rajawangsa Mancu yaiku salah siji saka rong rajawangsa manca kang mréntah ana ing Cina sawisé rajawangsa Yuen Mongol (Ind: Dinasti Yuan Mongol) lan uga rajawangsa kang paling pungkasan ana ing Cina. Manca iku tegese rajawangsa paprenntahan saliya wangsa Kan kang dianggep dadi èntitas Cina ing jaman dhisik. Nalika taun 1661 Bauratu Syunci (Ind:kaisar Shunzhi) tilar donya kanthi umur 24 taun lan digantèkaké déning putra nomer papaté, Aysyincwe'lwo Syuanywe (Ind: Aixinjueluo Xuanyue) kang dadi Bauratu Kangsyi.

Ana ing wiwitan papréntahané, bauratu Kangsyi dibiyantu déning 4 Mantri Wali lan dibimbing déning nininé, Ibusuri Syawcwang. (Ind: Xiaozhuang). Nalika taun 1669, Bauratu Kangsyi bisa nggagalaké rencana salah siji Mantri Waliné, Awbay (Aobai) kang duwé kepénginan kanggo ngraman. Dhèwèké uga bisa ngredhem Pambrontakan Telu Raja Mudha (salah sijiné yaiku Wu Sangui, kang diwènèhi wewengkon lan sesebutan pangéran amarga jasané) lan pambrontakan sukuwangsa-sukuwangsa saka Mongolia. Taywan kang dikuwasani déning kulawarga Ceng (Ind: Zheng) kang setya marang rajawangsa Ming, bisa dikuwasani nalika taun 1683. Prajanjian wewatesan karo nagara Rusiyah uga digawé nalika taun 1689.

Sawisé ditinggal déning bauratu Kangsyi nalika taun 1722, putrané kang nomer papat, pangéran Yong (lair Aysincwe'lwo Yincen (Aixinjueluo Yinzhen) manggoni dhampar dadi Yongceng (Yongzheng). Pamaréntahané diwernani karo sengkéta antarané pangéran, kang ngrasa jumenenge bauratu Yongceng iku amarga ana rékayasa. Bauratu Yongceng ditepungi minangka bauratu kang sregep temandang gawé. Ana ing mangsa papréntahan bauratu Yongceng (Youngzheng) artatataning (Ind: ekonomi) nagara Cing samsaya kuwat.

## Cathetan sikil
Salat qashar

**Salat Qashar** iku salat kanthi ngringkes/ngurangi gunggung rakangat. Salat Qashar minangka bab kang ngènthèngaké kang diparingaké marang kang pinuju lelungan (safar). Déné salat kang bisa diqashar yaiku salat dzhuhur, ashar lan isya, yaiku rakangat kang asliné 4 dikurangi/diringkes dadi 2 rakangat waé.
 
## Rujukan 
* Safar dan Asab Musafir PKS ANZ 
* Fatawa As-Salat, Asy-Syaikh Al Imam Abdul Aziz bin Baz
* Al-Wajiz fi Fiqh As-Sunat wal kitab Al-Aziz, Abdul Adhim bin Badawi Al-Khalafi
* Salat Jama' Dan Salat Qashar - Media Muslim INFO
Undhang-Undhang Jan Lokpal

**Undhang-undhang ombudsman** uga dikenal minangka **undhang-undhang Jan Lokpal**, iku sawijining undhang-undhang sing diusulaké ing India kanggo mbrantas korupsi. Para aktivis sosial anti korupsi ngusulaké minangka pangembangan sing luwih èfèktif saka **Undhang-undhang Lokpal** sing asli,sing diusulaké déning pamaréntah India.

## Rujukan 
## Pranala njaba 
*Final Version 2.3 under official consideration – redrafted by Ramarao Veluri, available on Govt of India website  
* [Jan Lokpal Bill – Activists proposed version](http://www.annahazare.org/pdf/Jan%20lokpal%20bill%20by%20Expert%20(Eng).pdf) 
* Dalit leaders To Meet Abhishek Singhvi With Bahujan Lokpal Bill
Dango

thumb|Hanamidango
 ya iku roti Jepang kang wujudé kaya bal cilik, digawé saka *mochiko* (glepung beras), lan dikukus utawa digodhoh ing njero banyu. Adonan dango digawé saka glepung beras kang diuleni nganggo banyu utawa jarang. **Kushidango** ya iku sesebutan kanggo dango cacahé 3, 4, utawa 5 kang disundhuk dadi siji nganggo sundhukan (*kushi*) saka pring. Cacahing dango sasundhukan iku dhedhasar papan panggonane ing Jepang.

Dango kang legi rasané digawé kanthi cara nambahake gula ing adonan, déné dango kang ora legi diclupake ing saos. Dagno bisa uga dipangan karo bubuk kacang kedhelé (*kinako*), dilebokake ing sajeroning mitsumame (ager-ager kang dipangan karo manéka warna woh kaleng utawa sele kacang abang kang dijèri. Saliyané saka glepung beras, dango uga bisa digawé saka glepung millet.

## Jinis-jinis 
thumb|Mitarashi dango
thumb|Kusadango
* Tsukimidango (dango nyawang bulan)
:Sapérangan papan ing Jepang nyusun tsukimidango dadi wujud kaya piramidha.
* Hamidango (dango nalika ohanami)
:Kushidango kang wernane jambon, ijo, lan putih.
* Yomogidango utawa Kusadango
:Dango kang dipangan karo selé kacang abang, bubuk kedhele, lan gula.
* Shiratama dango (dango bal putih)
:Dango bunder-bunder saka glepung beras kang diclupake ing sele kacang abang cewer utawa dipangan bareng ager-ager lan *buah kaleng*.leng.
* Mitarashi dango
:Dango kang cacahé 3, 4, utawa 5 disundhuk nganggo sundhukan pring (sujèn) lan dipanggang dhisik sadurungé diclupake ing saus saka campuran kécap asin lan gula. Mung ing Perfektur Gifu, mitarashi dango diclupake ing saos dhisik  sadurungé dipanggang.
* Kibidango
:Dango saka glepung millet kaya déné kang dicaritakake ing carita rakyat Momotaro.

## Rujukan
Hisimochi

thumb|Hishimochi
 ya iku mochi lapis telu kang wujudé belah kupat, warnane jambon, putih, lan ijo. Kuweh iki minangka panganan istimewa kanggo Hinamatsuri saben tanggal 3 Maret ing Jepang. Saliyané dipajang bareng bonékah, hisimochi dipangan sawisé dipanggang dhisik.

Kuweh iki racaké kasusun saka telung lapis, nanging digawé dadi 5 nganti 7 warna ing sapérangan papan panggonan ing Jepang. Werna kuweh iki minangka pralambang kaendahan ing wiwitan mangsa semi nalika suket enom wiwit thukul ing ngisor turahan salju kang mbanyu, déné wit persik wiwit ngembang. Hishimochi kang dikenal saiki asalé saka model hisimochi kang digawé wong nalika jaman Edo.

## Tegesé warna hisimochi 
* Abang, pralambang kembang persik kang dipercaya bisa nolak bala. Werna abang ing roti iki saka kembang kacapiring kang dipercaya bisa nambani racun, nolak bala, lan minangka pakurmatan mring leluhur.
* Putih, pralambang kasucen lan turahan salju. Lapisan warna putih dicampur karo wiji tuwuhan *hishi* kang dipercaya bisa mudhunake *tekanan darah*.
* Werna ijo dadi pralambang kasarasan lan dawa umuré, sarta suket enom kang padatan dianggo ing Jepang iku asalé saka *hahakogusa* (*translasi literal*: suket ibu-anak). Tuwuhan *suket ibu-anak* kang dialusake dipercaya kurang nggawa kabegjan, dadi warna ijo ing hisimochi dijupuk saka godhong *yomogi* kang dialusake.

## Cathetan suku
Yukhoe

***Yukhoe*** ya iku sawijining hoe ing masakan Koréa wujud daging sapi menteh kang dirajang lembut lan diwènèhi bumbu sarta saos. Pérangan daging sapi kang dianggo ya iku pérangan panutup.

Bumbu *yukhoe* ya iku campuran kécap asin, gula pasir, uyah, lenga wijèn, unclang, bawang giling, wijèn, mrica, lan sari woh bae. Ing sandhuwure daging diwènèhi kuning endhog pitik menteh. *Yukhoe* dipangan nganggo saos s gochujang kang diarani *hoejeup* (회즙).

Saliyané digawé saka daging sapi cacah, panganan iki uga bisa digawé saka ilat, ati, ginjel, jantung, utawa weteng buku saka sapi. Bibimbap kang ndhuwure diwènèhi *yukhoe* diarani *yukhoe bibimbap*.

## Sajarah 
Miturut resep *yukhoe* ing buku masak *Siuijeonseo* (시의전서, hanja: 是議全書) kang metu ing pungkasan abad kaping-19, sadurungé diiris, irisan daging sapi kang tipis dikum dhisik supaya getihe ilang. Daging dikum ing saus kang digawé saka campuran unclang, bawang cacah, bubuk mrica, lenga, madu, kacang cemara, wijen, lan uyah. Nalika disuguhake, yukhoe dipangan karo saos kang diarani *chogochujang*, ya iku saus kang digawé saka campuran *gochujang* lan cuka sarta gula.

## Cathetan suku
Capelin

***Capelin*** (*Mallotus villosus*) ya iku jinis iwak mambu kang asalé saka kulawarga Osmeridae (lumrahé sinebut *iwak ndas watu*). Capelin tau dadi panganan pokok ing Atlantik Utara. *Capelin lanang* duwé awak gedhé tinimbang *capelin wadon*. *Capelin lanang* uga duwé sirip ing silit kanthi wujud cembung. Capelin urip ing laut lepas. Capelin tinemu ing pirang-pirang panggonan banyon ing donya, ya iku:
* Atlantik Utara, kususnya sadahaning Laut Barents nganti Pulo Beard.
* Laut White lan Laut Norwegian.
* Lepas pasisir Greendland.
* Teluk Hudson nganti tekan Teluk Maine.
* Ing pérangan Pasifik Lor, Capelin nglangi saka Koréa tekan Selat Juan de Fuca lumantar Pulo Vancouver, Kanada, lan Washington.

## Werna lan ukuran 
Capelin wernane ijo semrawang, kaya sirahé zaitun, nanging sisih-sisine wernane radha pérak , lan wetengé wernane putih. Lumrahé capelin dawane sakiwa-tengené 6,5-7,5 inci, sanajan ana uga kang dawane 9 inci.

### Kawinan 
Capelin nglakoni prosès kawinan (pamijahan) antarané sasi Maret lan Oktober. Pamijahan ditindakake déning *capelin wadon* lan rong *capelin lanang*. Lumrahé, pamijahan ana ing temperatur 430C-500C lan luwih aktif nalika wengi.

### Ngendhog 
Sawisé kawinan, *capelin wadon* ngendhog ing lautkang cethèk ing dhuwuring kerikil alus utawa ing pasisir. Kéwan iki netes kanthi mbutuhake wektu kang suwéné 15 dina ing suhu 100C. Saben *capelin wadon* ngasilaké antarané 3.000 lan 56.000 endhog.

## Cathetan suku 
## Pranala njaba 
* Capelin Quota Issued in Iceland
Taiyaki

thumb|Taiyaki kang lagi dipanggang
 ya iku roti Jepang kang wujudé kaya iwak. Pérangan ndhuwur lang ngisore roti dipisah manggange. Sawisé roti arep mteng, kekarone didadèkaké siji nganggo selai kacang abang. Roti iki uga kerep diiseni nganggo coklat, custard, kèju, utawa sosis. Kayadene adonan dorayaki utawa panekuk, adonan taiyaki digawé saka campuran glepung, gula pasir, *baking powder*, endhog pitik, lan banyu.

Ing basa Jepang,  ya iku sesebutan kanggo sakabehing iwak saka familia *Sparidae*. Loyang kang dianggo manggang roti wujudé iwak, dadi diarani taiyaki (ing basa Jepang, *yaki* tegesé *panggang*). Taiyaki kang paling apik padatan dibiji saka isi sele kacang abang kang tekan ing pérangan buntute.

Roti taiyaki dadi tema lagu "Oyoge! Taiyaki-kun" ("Ayo nglangi! si Taiyaki") kang dinyanyekake  Masato Shimon. Nganti seprene, singel mau minangka singel paling laris ing sajarah indhustri rekaman Jepang.Hingga saat ini, singel tersebut merupakan singel terlaris dalam sajarah indhustri rekaman Jepang.

## Asal-usul 
Taiyaki wiwitane ya iku imagawayaki kang dicithak ing manéka wujud kéwan. Ing Jepang, iwak *tai* iku iwak larang, mung dipangan wong nalika ana pahargyan istimewa. Bakul imagawayaki uga nggawe rotine dadi wujud iwak supaya wong kang arang mangan iwak *tai* dadi bungah. Saliyané iku, iwak mau dipercaya dadi iwak kang nggawa kabegjan, mula imagawayaki kang wujudé iwak kawentar minangkan taiyaki.

## Réferènsi
Kaisar Guangxu

**Kaisar Guangxu** (Tionghoa: 光緒帝; pinyin: Guāngxùdì, 14 Agustus 1871–14 November 1908) iku kaisar Dinasti Qing kaping-11 lan Kaisar Qing kaping-9 sing mréntah kabèh Cina. Dhèwèké kuwasa saka taun 1875 tekan taun 1908, nanging kasunyatané dhèwèké kuwasa ing sangisoré prabawa Ibusuri Cixi. Dhèwèké nglancaraké Reformasi Satus Dina, nanging dindhegaké nalika Cixi nglakokaké kudhéta taun 1898, lan sawisé iku dhèwèké ana sajeroning tahanan omah nganti tekan patiné. Jeneng Erané duwé makna "Suksèsi Mulya".

## Réferènsi 
* People's Daily, Overseas Issue, 7 November 2008
* "Arsenic killed Chinese emperor, reports say". http://edition.cnn.com.
Kareena Kapoor

**Kareena Kapoor** ingkang gadhah asma lair Kareena Randhir Kapoor inggih punika aktris saking India. Kareena lair tanggal 21 September 1977 ing Bombay, Maharashtra, India.
Kareena gadhah sadulur Kharisma Kapoor.Lan dipunlairaken ing kulawarga aktris ingkang dangu.Piyambakipun naté sekolah ing Jamnabai Narsee ing Juhu, Bombay. Sesampunipun punika Kareena naté sekolah ing Dehra Dun's ing Welham Girls 'Boarding School. lan ing Harvard malih 3 sasi kanggé kursus ing babagan Information Technology lan mikrokomputer. Supado punika gabung kaliyan Undang-Undang Pamaréntah College ing Churchgate, Bombay.
Debut filemipun ing taun 2000 ingkang judhul 'Refugee' sareng kaliyan debut putra Amitabh Bachchan, Abhishek. Kareena sampun gadhah 4 penghargaan ing filem piyambakipun inggih punika ing filem Refugee, Chameli, Dev, lan Omkara

## Film saking Kareena Kapoor 
Film saking Kareena Kapoor inggih punika:
# Dhruv (2010)
# Kismat Talkies (2010)
# Agent Vinod (2010)
# Golmaal 3 (2010)
# RA. One (2010)
# Love You Maa (2010)
# Milenge Milenge (2010)
# 3 Idiots (2009)
# Kurbaan (2009)
# Main Aur Mrs Khanna (2009)
# Kambakkht Ishq (2009)
# Golmaal Returns (2008)
# Roadside Romeo (2008)
# Tashan (2008)
# Om Shanti Om (2007)
# Jab We Met (2007)
# 36 China Town (2006)
# Dosti: Friends Forever (2005)
# Kyon Ki... (2005)
# Bewafaa (2005)
# Hulchul (2004)
# Aitraaz (2004)
# Fida (2004)
# Dev (2004)
# Yuva (2004)
# Chameli (2003)
# Main Prem Ki Diwani Hoon (2003)
# Khushi (2003)
# Jeena Sirf Merre Liye (2002)
# Mujhse Dosti Karoge! (2002)
# Kabhi Khushi Kabhie Gham... (2001)
# Ajnabee (2001)
# Asoka (2001)
# Yaadein... (2001)
Kareena Kapoor piyambak gadhah pacar inggih punika Saif Ali Khan. Kekalihipun gadhah filem inggih punika R.A One ingkang wonten aktor Shahrukh Khan

## Cathetan suku
George Lopez

[thumb|Lopez, [2010]]
**George Lopez** ()) ya iku pelawak, aktor, lan pembawa acara saka Amérika. Lopez membintangi pirang-pirang komedi kang minangka ciptaane dhéwé. Kawit lair, dhèwèké wis ditinggal bapake nanging dhèwèké diopeni déning simbah putrine saka pihak ibune, *Benita Gutierrez*, sawijning karyawan pabrik. Ing taun 1993, Lopez kawin karo *Ann Serrano* lan duwé anak siji. Lopez uga minangka sawijining juru main golf kang tampil ing *Bob Hope Chrysler Classic and 2004 AT & T Pebble Beach Pro-Am* taun 2004. Lopez éntuk penghargaan minangka top ranking ing turnamen golf mau. Kawit taun 2006, Lopez dadi anggota *Lakeside Country Club* ing Burbank. Lopez uga aktif ing kagiyatan sosial. Dhèwèké ngadegaké *Manny Mota*, sawijining yayasan masarakat ing Los Angeles. Lopez nampa penghargaan *People for the American Way* déning pemimpin Los Angeles, amarga aktif nulung kurban lindhu ing El Salvador lan Guatemala.

## Cathetan suku
Geplak

**Geplak** yaiku jajanan khas kutha Bantul kang digawé saka parutan klapa lan gula pasir utawa gula jawa, kang rasané legi. Ana uga kang ngarani geplak iku jajanan khas Betawi yèn ditambahi glepung beras lan godhong jeruk purut. Ana uga geplak kang digawé saka waluh. Industri geplak lumrahé bisa ditemoni ing Bantul, Yogyakarta yaiku minangka indhustri rumah tangga. Nanging saiki geplak bisa ditemoni ing papan endi wae. Geplak paling énak dipangan anget-anget. Biyén geplak dadi gantiné sega nalika usum paceklik.

## Sajarah
Nalika jaman penjajahan Walanda, Bantul misuwur kanthi akèh pabrik gula lan kebon tebuné. Ana 6 pabrik gula ing Bantul lan akèh kebon tebu. Saka 6 pabrik ana siji kang isih nganti saiki yaiku pabrik Madukismo. Gula tebu kang dikasilaké saka pabrik-pabrik mau dimanfaataké gawé panganan-panganan, salah sawijiné geplak. Saliyané pabrik gula lan kebon tebu, Bantul uga misuwur klapané amarga panggonané kang ana ing pasisir.

## Kaunggulan
Kaunggulan geplak yaiku rasané kang super legi, nanging leginé ora sembarang legi, leginé legi gurih klapa. Bahan-bahan kanggo gawé geplak uga gampang digolèki, kaya ta klapa kang ésih enom, glepung beras ketan, godhong pandhan, gula pasir utawa gula jawa, banyu, uyah lan panili. 
Geplak mung disuguhaké rong warna, yaiku putih klawu lan semu coklat. Nanging saiki geplak bisa tinemu pirang-pirang warna lan rasa, sanajan kaya mangkono bahan-bahan kanggo gawé geplak tetep alami lan ora ngandhut bahan kang bebayani. Rasa geplak kang warna-warna kaya ta kacang, stroberi, jeruk, lan sapituruté saka bahan alami kabéh.
Gizi kang ana ing geplak uga akèh. Kadelok saka panalitén pihak Universitas Gajah Mada (UGM), saben-saben 100 gram ngandhut karbohidrat 74 gram, lemak 14 gram, banyu 10 gram, protéin 10 gram, lan kalori 2 gram.

## Rujukan
Anuskha Sharma

thumb|250px|Anuskha Sharma
**Anuskha Sharma** inggih punika salah satunggalipun aktris saking India. Anushka Sharma ingkang gadhah dedeg "5'9 inggih punika juru main filem ing Bollywood India Rab Ne Bana Di Jodi ingkang wonten aktor Shahrukh Khan. Dipunsutradarai déning Aditya Chopra, ingkang naté dados sutradara filem misuwur kados Dilwale Dulhania Le Jayenge (1995) lan Mohabbatein (2000), filem punika dipunrilis ing tanggal 12 Dhésèmber 2008

## Profil saking Anuskha Sharma 
Profil aktris Anuskha Sharma inggih punika:
# Asma lair: Anuskha Sharma
# Asma populer: Anuskha
# Tanggal lair: 1 Mèi 1988
# Papan lair: Bangalore, Karnataka, India
# Dhuwuripun: 5’9’’
# Damelipun: Aktris
# Debut Film: Rab Ne Bana Di Jodi
# Hobi: Menari, maca, akting

## Karir Anuskha Sharma 
Karir piyambakipun dipunwiwiti saking dados modhèl, lajengipun piyambak gabung kalih salah satunggalipun griya produksi ing India.
Anuskha Sharma ingkang gadhah rupa ingkang ayu, ingkang main ing filem déning Yash Raj. Anuskha piyambak lair ing kulawarga bala ing Bangalore.
Gesangipun Anuskha inggih punika glamor, piyambakipun sekolah ing Sekolah Tentara lan ing sekolah seni Mount Carmel College, Bangalore.
Panata Busana Wendell Rodricks, milih piyambakipun ingkang dados model ing pungkasan panunjukkan 2007 ing Fashion Week. Sapanunggalipun punika Anuskha dados model ing Whisper, Silk & Shine and Fiat Palio.
Anuskha piyambak naté main filem ing filem Aditya Chopra ingkang gadhah asma Rab Ne Bana Di Jodi. Ing filem punika sapanunggalipun Anuskha wonten aktor Shahrukh Khan, Vinay Patak, lan Kajol Devgan

## Cathetan suku
Friedrich Ratzel

thumb|200px|Friedrich Ratzel
**Friedrich Ratzel** (lair Jerman 30 Agustus 1844) ya iku wartawan lan juru nulis pirang-pirang buku ngenani étnologi, géografi manungsa, lan pulitik. Friedrich Ratzel minangka pencetus téyori ruwang (*lebensraum*) ing babagan sosial kabangsan. Friedrich Ratzel duwé bapak kang minangka sawijining manajer staf rumah tangga *Grand Duke* saka Baden. Dhèwèké sekolah ing pawiyatan luhur Karlsruhe suwéné 6 taun, sadurungé nyambut gawé ing apotèk taun 1859. Sawisé iku, ing taun 1863, Ratzel sinau klasik (ngèlmu sosial) ing Tlaga Zurich, Switserlan. Sawisé nyambut gawé minangka apotèker ing laladan Ruhr (1865-1866), dhèwèké sekolah manèh ing pawiyatan luhur Karlsruhe. Banjur Ratzel nerusaké sekolahé lan dadi mahasiswa zologi ing Universitas Heidelberg, Berlin. Ing taun 1868, Ratzel gawé sawijining tèsis ngenani karakteristik lan cacing saka buku karya Charles Darwin, ya iku *Origin of Species* kang wis ana kawit taun 1859.

## Cathetan suku
Wangsa Tang

300px|thumb|right|Péta wewengkon prabawa Wangsa Tang
**Wangsa Tang** (Hanzi: 唐朝, hanyu pinyin: Tang Chao) (618 - 907) yaiku salah siji saka telu wangsa kang paling duwé prabawa ana ing Cina sadawané sajarah Cina. Wangsa Tang nggantèni Wangsa Sui kang umuré cekak, diyasa déning Li. Taun 617, panguwasa Taiyuan (saiki Taiyuan, Shanxi), Li Yuan nglancaraké pambrontakan lan nalika sasi November taun iku uga, Li Yuan bisa ngrebut kutha krajan Sui, Daxing. 2 sasi sabanjuré, Li Yuan meksa Kaisar Gong kanggo mudhun saka tahta lan nyerahaké kakuwasan marang dhèwèké. Li Yuan banjur ngedegaké Wangsa Tang lan ngangkat dhèwèké dadi kaisar kanthi sesebutan Kaisar Tang Gaozu.

Kutha krajan Tang dikukuhaké ana ing Daxing, kang jenengé banjur diganti dadi Chang'an. Nalika iku, Kaisar Gaozu duwé putra diwasa kang cacahé papat yaiku, Li Jiancheng, Li Shimin, Li Xuanba lan Li Yuanji. Li Jiancheng yaiku anak mbarep kang ditunjuk dadi putra makutha, Li Shimin diangkat dadi Pangéran Qin, Li Xuanba mati nalika isih enom déné Li Yuanji diwènèhi sesebutan Pangéran Qi. Sawisé ngadeg Wangsa Tang, Kaisar Gaozu mènèhi préntah marang putrané Li Jiancheng, Li Shimin lan putriné, Putri Pingyang kanggo nelukaké Cina sisih lor kang jaman semana isih dikuwasani déning pamimpin pambrontak lan suku-suku barbar.

## Pranala njaba 
* The Tang Dynasty, Minnesota State University Emuséum
* The Tang Dynasty at the Metropolitan Museum of Art
* Home of 300 Tang Poems, University of Virginia
* Tang art with video commentary , from the Minneapolis Institute of Arts
* Paintings of Sui and Tang dynasties 

## Cathetan sikil